《荔子》
宋代·刘子翚

炎蒸午枕梦沧浪，落落星苞喜乍尝。
笔下丹青千品色，钗头风露一枝香。
鸡冠借谕何轻许，马乳争名固不量。
直待当时妃子笑，骊山千古事凄凉。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。